杨维桢
韦骨鲠（并序论）
韦骨鲠，性傄亻密，语轧。
眼中有周公孔子，舌底有龙逢比干。
见无义汉不律官，怒癭突项髆，芒刺生肺肝。
说敢向汉遮栏，驾策不向秦钻。
世人不识之，峨独角巾如豸冠。
痛吟荡阴里，悲歌清泪滩。
左从右衡万妾妇，朝梁暮晋千痴顽。
弗弧弗刃劫白日，鈯郎模仿同虷。
走毂下，出台端，力陈悖逆不赦金鸡竿。
败红一阵逐风去，木駃万驾螺蛳盘。
劫来秣陵市，佯狂落魄酒浇舌本黄河干。
我有孤竹和君独丝弹，神仙狡狯只在吾人间，倒骑一笑，
与尔共访西华山。